Լուիս Գոսեթ Կրտսեր

Լուիս Քեմերոն Գոսեթ Կրտսեր (, ), ամերիկացի դերասան, «Օսկար» մրցանակի դափնեկիր։

Գոսեթը դարձել է առաջին սևամորթ դերասանը, որը «Օսկար» է ստացել երկրորդ պլանի տղամարդու լավագույն դերի համար, երկրորդ սևամորթ դերասան, ով ստացել է «Օսկար» և երրորդ սևամորթ դերասանը «Օսկարի» բոլոր անվանակարգերում։

Նա նկարահանվել է բազմաթիվ ֆանտաստիկ ֆիլմերում և մարտաֆիլմերում, նրա դերասանական կարիերան շարունակվում է ավելի քան հիսուն տարի։

Վաղ տարիներ 
Գոսեթը ծնվել է Նյու Յորքի Բրուքլինում։ Իր առաջին դերը խաղացել է «Քեզ հետ չես տանելու» դպրոցական պիեսում, այն ժամանակ, երբ ոտքի վնասվածքը խանգարեց իր բասկետբոլային խաղին։ 1952 թվականին «Մեծ քայլ կատարիր» բեմադրության համար Գոսեթը ստացել է Դոնալդսոնի «Լավագույն նորեկը թատրոնում» մրցանակը»։

1953 թվականին, 19 տարեկանում, ընտրվեց երկու հարյուր դերասանների շարքում՝ «Մեծ քայլ կատարիր» բրոդվեյան շոուի դերի համար։ Բեմադրությունը մեծ հաջողություն է ունեցել և ընդգրկվել է տարվա լավագույն շոուի տասնյակում, իսկ Գոսսեթը մրցանակ ստացավ Տարվա լավագույն դեբյուտի համար։

Աբրահամ Լինքոլնի անվան միջնակարգ դպրոցն ավարտելուց հետո, 1954 թվականին ընդունվել է Նյու Յորքի համալսարան։ Իր բարձր հասակի շնորհիվ, որը կազմել է 193 սանտիմետր, առաջարկություն է ստացել համալսարանի բասկետբոլի թիմից, սակայն որոշել է ամբողջովին նվիրվել թատրոնին։

Կարիերա 
Գոսթերի առաջնելույթը կինոյում կայացել է ռեժիսոր Սիդնի Պուատյեի «Չամիչ Արևի վրա» (1961) ֆիլմով։

1982 թվականին Լուիս Գոսեթը ստացել է «Օսկար» մրցանակ՝ տղամարդու երկրորդական պլանի լավագույն դերի համար «Սպա և ջենթլմեն» ֆիլմում Ռիչարդ Գիրի հետ միասին։ Այդ ժամանակից ի վեր Գոսեթը նկարահանվել է մեծ քանակությամբ գեղարվեստական ֆիլմերում՝ դառնալով Ամերիկայի առաջատար սևամորթ դերասաններից մեկը։

Նրա ամենահայտնի ֆիլմերից են «Անահատակ» (1977), «Թշնամին իմն է» (1985, առաջադրվել է «Սատուրն» մրցանակի), «Կրակի միջով գնացողը» (1986), «Պողպատե արծիվը-1,2,3,4», «Պատժիչը» (1989), «Ծնոտներ 3» (1983, առաջադրվել է «Ոսկե ազնվամորի» մրցանակի)։ Անհրաժեշտ է նշել նաև դերեր Բրոդվեյան այնպիսի ներկայացումներից, ինչպիսին են «Չամիչ Արևի վրա» (1959), «Ոսկե տղան» (1964) և «Չիկագո» (2002)։

Գոսեթը հաջողությամբ նկարահանվում է նաև հեռուստատեսությունում։ 1977 թվականին հեռուստադիտողի ուշադրությունը գրաված «Արմատներ» () հեռուստասերիալում խաղացած դերի համար նա արժանացել է «Էմմի» մրցանակի։ 1983 թվականին նա Անվար Դասատի կյանքի ու մահվան մասին պատմող Սադատ հեռուստաֆիլմում խաղացել է գլխավոր դերը, որի համար առաջադրվել է «Ոսկե գլոբուս» մրցանակի։ Գոսեթը հայտնվել է նաև «Վաղը կսկսվի այսօրը», «Մեռյալ գոտի» և «Աստղային դարպասներ։ SG-1» սերիալների էպիզոդներում։

Գոսեթի ձայնը լսվում է ոչ միայն մուլտֆիլմերում («Գրիֆինների ընտանիքը»), այլ նաև վիդեոխաղերում (Half-Life 2)։

Դերասանը զբաղվում է բարեգործությամբ, մասնավորապես, աջակցում է Boys and Girls Clubs of America կազմակերպությանը։

Հոլիվուդյան փառքի ծառուղում դերասանն իր ներդրման և կինեմատոգրաֆիայի զարգացման համար ստացել է № 7030 աստղը։

Անձնական կյանք 
Դերասանը ամուսնացել է երեք անգամ։ Առաջին ամուսնությունը Հեթի Գլեսկոուի հետ (1967-1968) չեղյալ է հայտարարվել, երկրորդ ամուսնության ժամանակ` Քրիստինա Մանգոուզինգի հետ, ծնվել է որդին` Սաթը (1973-1975), երրորդ ամուսնության ժամանակ` Սինդի Ջեյմս Ռիչի հետ, (1987-1992) զույգը որդեգրել է մի տղայի` Շերոն անունով։

2010 թվականի փետրվարին դերասանը մամուլին հայտնել էր, որ հիվանդացել է շագանակագեղձի քաղցկեղով, սակայն հույս ունի արագ ապաքինվել։

Ֆիլմագրություն

Կինո

Հեռուստատեսություն

Խաղեր

Մրցանակեր 
Լոիս Գոսեթ կրտսեր՝ Օսկար մրցանակակիր տղամարդկային երկրորդական պլանի լավագույն դերի համար, Ոսկե գլոբուս մրցանակակիր «Սպա և ջենթլմեն» ֆիլմում խաղացած երկրորդական պլանի լավագույն դերի համար (1982)։ Նա նաև արժանացել է «Ոսկե գլոբուս» մրցանակի «Ժոզեֆ Բեյքերի պատմությունը» հեռուստաֆիլմում խաղացած երկրորդական պլանի դերի համար (1991) և «Էմմի» մրցանակի «Արմատներ» (1977) հեռուստասերիալում խաղացած դերի համար։

Ծանոթագրություններ

Արտաքին հղումներ 

 
 

Ամերիկացի դերասաններ
Ամերիկացի հեռուստատեսային դերասաններ
Նյու Յորքի համալսարանի շրջանավարտներ
20-րդ դարի դերասաններ
21-րդ դարի դերասաններ
Դերասաններ այբբենական կարգով
«Ոսկե գլոբուս» մրցանակի դափնեկիրներ
«Էմմի» մրցանակի դափնեկիրներ
Ամերիկացի կինոդերասաններ
Օսկարակիրներ
Ամերիկացի հեռուստապրոդյուսերներ
Ամերիկացի գրողներ